Narodna skupština
20160222

Treća stvar, omogućili smo opštinama da za sve te nabavke, odnosno za koncesije koje i nisu bile definisane ugovorom, nego neke su već morale da imaju javnu objavu, najčešće su opštine morale da objavljuju svoje javne nabavke, odnosno pozive za koncesije u „Fajnenšl tajmsu“, koji je izuzetno skup, i po tom pitanju smo imali puno primedbi od strane opština. Dogovor je bio i mi vama predlažemo da usvojimo da u Tenders elektronik dejli, dakle internet prezentaciji zvanično priznatoj u svetu, da je dovoljno tu objaviti poziv i da on bude dovoljno validan i na takav način da bude definisan. Ono što je još veoma važno, primetili smo, imate negde, pre svega u komunalnim delatnostima, investicije vredne milion, dva ili pet miliona evra.